Ekspertlər: Hakerlər ABŞ-da elektron səsvermə sistemini hədəf ala bilər
ABŞ-ın kiber təhlükəsizliyi üzrə mütəxəssisləri haker hücumlarının gələcəkdə daha ciddi hal ala biləcəyini deyir
ABŞ-ın kiber təhlükəsizliyi üzrə mütəxəssisləri Demokrat partiyasının kompyuter sisteminə xarici ölkələrdə hakerlər tərəfindən hücumların gələcəkdə daha ciddi hal ala biləcəyini bildirir. Onların sözlərinə görə, gələcəkdə ABŞ-ın elektron səsvermə sistemi belə hücumların hədəfi ola bilər. Keçən ay Wikileaks veb saytında Demokrat partiyasının milli komitəsinin emaillərinin ictimaiyyətə açıqlanması partiya üçün ciddi nəticələndi və partiyanın sədri, Konqresin qadın üzvü Debbi Vasserman Şults istefa verməli oldu. Kiber təhlükəsizliyi məsələləri üzrə təhlilçi Riçard Forno Amerikanın Səsinə müsahibədə bildirib ki, bu, hakerlərin siyasi məqsədlərinə çata və hücumlarını gücləndirə bildiyini göstərir Riçard Forno Elektron səsvermə maşınları bu kiber məkanın bir hissəsidir. ABŞ-ın ştatlarının çoxunda noyabr ayında milli seçkilərdə onlardan istifadə ediləcək. Lakin 2015-ci ildə Nyu York Universitetinin apardığı sorğuya əsasən, bu ştatların 43-də maşınların yaşı ondan çoxdur. Bu maşınların haker hücumuna məruz qalması mümkündürmü? Las Veqasda konfransında iştirak edən kiber təhlükəsizliyi üzrə mütəxəssislər bunun mümkün olduğunu fikirləşir. Bu mütəxəssirlərdən biri Toni Qidvanidir Səsvermə maşınları səslərin hesablanmasında problem yarandığı halda kağız üzərinə yazılmış nəticələri də açıqlayır. Lakin kağızdakı nəticələr kifayət etməyə bilər. Kiber təhlükəsizliyi mütəxəssisləri bildirir ki, təşkilatçılar infrastrukturun qorunması üçün hakerlərin internetdə fəaliyyətlərindən xəbərdar olmalıdır.